تمت ارشفة منتديات نبع الفرات
عبير عمرها ٢٢ سنة ، خريجة و ابوها مات اول ماتخرجت ، مالگت احد يساعدها ، اضطرت تقبل بـ اول عريس ، طلع ابو مكسرات ويومية يكتلها ، قررت تنفصل بعد اقل من سنة ، المشكلة مو هنا ! ، المشكلة صارت من تعينت عبير و گامت تشوف عيون الي وياها مثل الذئاب ، يردون ينهشون لحمها ، شمحلاها منفصلة و تخبل و عدها راتب و كاعدة ابيت بس امها وياها و امها مرة چبيرة معناها عز الطلب مو ؟ ، هذا حال الي ترفض واقعها و ترفض ان تنهان من زوجها و ترفض ان تصير حچايه بحلگ اليسوى و المايسوى ، عبير كل ذنبها انها رادت تعيش محترمة ، شكو بيها فشلت بتجربة ! شنو الي يعيبها اذا صارت (مطلقة) ؟ الخلل تره مو بعبير الخلل بعقلك الباطن الي يصورلك المنفصلة مشروع عاهرة و لازم تستثمرة !
هامش : عبير انقتلت بسبب احد المنتسبين للمليشيات يشتغل وياها ، ما قبلت تسلمه نفسها قرر يغتصبها ومن قاومت قتلها